Содамоёвкс

Сода́моёвксось — валсо ёвтазь раськень творчествань истямо вид, конаньсэ предметэньтень али неявомоньте максовить аволь видестэ ёвтазь ёнкс, конатнень коряс эряви содамс предметэнть.
Валось теевсь кавто валсто: содамо ды ёвкс валтнестэ.

Содамоёвксось сеетьстэ невтьсы, мезень кувалт молить вейкест-вейкест ёнов кавто неявтоматьне али предметнэ.

 Содамоёвксонь явомаст 

 Кудоютконь кедьёнксонь 
Содамоёвстнэ явовить группава темань коряс, эйстэст алтазь важодема кедьёнкстнэне, конатнесэ теевить кудоютконь тевне:
 Прязо кшнинь — рунгозо чувтонь. (Чавома.)
 Пеензэ улить — кургозо арась. (Пила.)
 Вирев молян — кудов ваны, кудов молян — вирев ваны. (Узере.)
 Вирьсэ чачсь, вирьсэ кассь, мекев вирев а совави. (Чувтонь изамот.)

 Предметэнь ёнксозо 
Содамоёвкстэсэ лиясто лецтяви али тешкстави се предметэнть ёнксозо али обуцязо, кона эряви содамс. 
Невтевкс:Минсь а ярснетяно, а ломанть андтнетяно. (Пенч.)

 Сравнениясо 
Лиясто содамоёвстнэсэ вастневить сравненият, конатнесэ предметэнь ёнксне а молить вейке-вейке ёнов, а бути арсемс — чарькодеви, кой-кона еёнкснень обуцяст прок вейкеть:
 Арасть пильгензэ — сонсь яки, арась кургозо — сонсь вешки. (Варма.)
 Атясь модасо — скалонзо ушосот. (Кшумань.)
 Кавонест братиник карда-каршо ваныть, зярдояк вейс а васодить. (Лей чире.)
 Тейтересь мольсь ведень кандомо — прась сиянь сурксозо; ков неизеть — кадызе, чи неизе — саизе.(Роса.)

 Контрастонь приёмсо 
Содамоёвкстнэсэ истя жо вастневи контрастонь приёмось.
 Тельня ашо — сёксня сёрмав. (Нумоло.)

 Раськень превейчисэ 
Содамоёвкснэсэ ули раськень превейчи, пшти превть, ломантнень ёжовчинть невтема.
 Ашо руця лангсонзо — ниленьгемень панксонзо. Содатано, те содамоёвкссонть кортамось моли капста прядо, максозь сонзэ зярыя ёнксонзо. Васняяк ёвтазь сонзэ ашо руцядонть, кона стазь авль вейке панкссто. Сынст эйстэ ламо. Минь чарькодтяно, панкстнэ — капста лопат. Содамоёвкстнэ, кода раськень ёвкстнэ, появасть кезэрень шкасто Сынст складинзе раськесь ды пачтясь эйсэст пингеде-пингес.

 Сёрм. 
 Родной литература. Учебник хрестоматия. Эрзянь школань нилеце класснэнь, Морд. кн. изд., 1985.

Категория:Фольклор
Категория:Сёрмадст